Георг Тракл
Слънцето

Превод от немски: Венцеслав Константинов, —

chitanka.info

Всеки ден изниква жълтото слънце над хълма.

Красив е лесът, тъмният звяр,

Човекът; ловец или пастир.

Червенееща скача в зеленото езеро рибата.

Под кръглото небе

Рибарят тихо плава в синята ладия.

Бавно зрее гроздето, зърното.

Когато кротко се склони денят,

Прииждат доброто и злото.

Настане ли нощ,

Странникът тихо повдига тежки клепачи;

Бликва слънце от мрачната урва.

1913

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.